Author: Bobi
Last saved by: Goran Stojic

ODRŽANA SEDNICA ODBORA ZA IMENOVANJE

Većnik Zdravković član NO Aerodroma

* Odbor za imenovanje Skupštine grada saglasio se da je zakonito angažovanje Mihajla Zdravkovića, gradskog većnika, u Nadzornom odboru Aerodroma
  
 Mihajlo Zdravković, gradski većnik, može da obavlja i funkciju člana Nadzornog odbora Aerodroma Niš, saglasio se Odbor za imenovanje Skupštine grada na jučerašnjoj sednici.
 Zdravković je nedavno postao član Nadzornog odbora niškog Aerodroma, na predlog Vlade Srbije.
 Neki od članova odbora bili su protiv ovakve odluke. Radmila Popović,  predstavnica odborničke grupe „Niška inicijativa“,rekla je da iako je zakonom dozvoljeno imati jednu funkciju u lokalnoj samoupravi i još jednu u republičkom preduzeću ili instituciji, ipak, reč je o praksi, koja šalje lošu poruku građanima.
Posle saglasnosti Odbora za imenovanje, Zdravkoviću predstoji i izjašnjavanje Agencije za borbu protiv korupcije. 
 Takođe, Odbor za imenovanje se saglasio i da Lazar Gajić preuzme članstvo u Školskom odboru Gimnazije „Stevan Sremac“. Prema rečima Radmile Popović, i Gajiću je ovo druga fiunkcija, budući da je već član Nadzornog odbora Direkcije za javni prevoz, iz redova zaposlenih.   
                                                 O.M.
LEG:ČLAN NADZORNOG ODBORA AERODROMA:Mihajlo Zdravković
(Projekat „Nišlije se uključuju u odlučivanje“ sufinansiran iz budžeta grada Niša)